በትግራይ ክልል የሚኖሩ የአማራ ተወላጆች በክልሉ የመኖር መብት እንዳላቸው ታውቆ እንደክልሉ ነዋሪ እንጂ እንደመጤ መታየት አይኖርባቸውም ። የትግራይ አስተዳደራዊ ክልል ክልላቸውና አገራቸው ነው ። አማራ ከትግራይ ፣ትግራይ ከአማራ ክልል እንዲፈናቀል አስፈላጊነቱ ምኑ ላይ ነው ? ህዝቡ ለምን የፖለቲካ ቁማር ሳጥን ውስጥ ይጨመራል ?። ለህዝብና አገር ልዕልና ቁመናል የሚሉ የፖለቲካ መሪዎች አስተዳደራዊ ስህተት ሊፈፅሙ ይችል ይሆናል እንጂ እንዴት በህዝብ ላይ አሳፋሪና ኢ ህገ መንግሰታዊ ስህተቶች በፖለቲካ መሪዎች ሊፈፀም ይችላል ? ከፍተኛ ቁጥር ያላቸው የትግራይ ተወላጆች በፀጥታ ምክንያት ከአማራ ክልል ሲፈናቀሉ አንድም የክልሉ ሀላፊ ተጠያቂ አለመደረጉ በእጅጉ ያሳዝናል ። በተመሳሳይ ከደቡብ የኢትዮጵያ ክልል የአማራ ተወላጆች በግፍ ሲፈናቀሉ አንድም የክልሉ ሀላፊ ተጠያቂ አልሆነም። ይህም አሳዛኝ ክሰተት ነው ።
